

|  |  |
| --- | --- |
| **Møtereferat** | **Oppvekst og levekår****Buøy skole****Postadr.: Skipsbyggergata 19, 4085 Hundvåg****Besøksadr.: Skipsbyggergata 19a****Telefon: 51913770 Faks: 51913780****E-post:** **buoy.skole@stavanger.kommune.no**[**www.stavanger.kommune.no**](http://www.stavanger.kommune.no)**Org.nr.: NO 964 965 226** |

|  |  |
| --- | --- |
| Gruppe: | Samarbeidsutvalg – Buøy skole |
| Møtested: | Buøy skole |
| Møtedato/ -tid: | Onsdag 01.10.25, klokka 16.30-18.00 |
| Deltakere:  | Trine Gulsrud (FAU leder), Phuong Pham (FAU representant), Margrete Skjervheim Kvandal (representant lærere), Nina Elise Grødem (rektor), Julie Tendenes Landmark (elevrepresentant), Leona Haaland (elevrepresentant) |
| Referent: | Nina Elise Grødem |

|  |  |  |
| --- | --- | --- |
| REFERANSE NEG | JOURNALNR | DATO 25.09.25 |
|  |  |  |

| **Sak nr.:** |  |
| --- | --- |
| **Sak 06/25**  | **Godkjenning av innkalling og referat (vedlegg 1 og 2)****Vedtak: Innkalling og referat godkjennes** |
| **Sak 07/25** | **Informasjon fra skolen og SFO:** Det går bra med utviklingsarbeidet på skolen og SFO, og det jobbes videre med interaksjonskvalitet, som en nå knytter opp mot kommunens nye strategi for kvalitet. For tiden har vi søkelyset på instruksjonsstøtte (skole) og emosjonell støtte (SFO). Det er ukentlige observasjoner og veiledningsmøter og vi bruker ansattes fellesmøter til dette temaet. Elever i 5. klasse har vært på TL-kurs og starter nå med TL-ordningen tirsdager og torsdager i matfriminuttet. De TL-ansvarlige skal ta ut leker og være med elevene i ulike aktiviteter. **Informasjon fra FAU:** FAU har en kampanje rettet mot smart-telefonfri barndom og hadde et innlegg på skolens foreldremøter nå i høst. Målet for dem er å få foreldre til å utsette innkjøp av slike telefoner, og særlig for de yngste elevene, for å unngå at de eksponeres for skadelig innhold. FAU ønsker at foreldrene blir enige om felles regler, og vil følge opp denne kampanjen på foreldremøter til våren. De arbeider også for tiden med en spørreundersøkelse knyttet til 17.mai og hvor skolen skal delta i 17. maitog. Den tradisjonelle refleksvestkonkurransen vil foregå fra begynnelsen av november og ut i januar. Det vil komme nærmere informasjon om denne konkurransen, og om premier til beste klasse og enkeltelever. FAU informerte også om at klassekontakter kan søke FAU om midler til aktiviteter for klassene (kr. 150,- pr. elev pr. år). Den 16. oktober vil FAU arrangere byttedag av klær til Halloween i mediateket (klokka 16-19), og foreldre kan da også plukke fra gjenglemte klær som ikke er blitt avhentet. FAU ønsker å få ha en informasjonsdel på klassenes læringsplaner.**Informasjon fra elevrådet:** Vi har hatt elevrådsmøte og gikk der gjennom skolereglene som gjelder for hele landet, Stavanger og Buøy skole. Vi snakket litt om noen av de viktigste reglene og elevrådet formidler disse videre ut i klassene. I tillegg snakket vi litt om strategiplan for kvalitet i stavangerskolen. Vi så på tegningen av «treet» på forsiden, og elevene fikk si hva de tenkte om dette og ordene/hoved- overskriftene som stod der. Til slutt snakket vi litt om skolen vår sitt utviklingsarbeid, og forklarte litt hvorfor vi observerer i klassene.**Forslag til vedtak: Til orientering og videre oppfølging** |
| **Sak 08/25** | **Skolens økonomiske situasjon (vedlegg 3):** Skolen har pr. nå cirka 102% i forbruk og blir ikke fulgt opp særskilt på grunn av stort overforbruk. Alle skolene i Stavanger har nå fått et budsjettkutt på 1,5% og dette må vi forholde oss til. Vi vektlegger å prioritere grundig innkjøp og forbruk som er nærmest knyttet til elevenes læringsarbeid og gjør kontinuerlige vurderinger. I denne sammenheng vil vi også minimere innkjøp nå som fysisk læremidler er kjøpt inn. Mer informasjon om økonomien vil følge på neste møte.**Forslag til vedtak: Til orientering** |
| **Sak 09/25** | **Strategi for kvalitet i stavangerskolen (2025-2030) (vedlegg 4)**Planen blir visualisert via «treet» på forsiden, og det vil komme en egen brosjyre som er tilpasset foreldrene. Denne vil bli lagt på skolenes hjemmeside. Hovedområdene er motivasjon, glede, trygghet, faglighet, mestring, samarbeid og fellesskap. I tillegg er det en egen del som omhandler samarbeid skole-hjem og en del om skolens kvalitetsarbeid. På dette møtet gikk vi mest gjennom området som knytter seg til samarbeidet mellom skole og hjem. Her er rolleavklaring, det å vise hverandre tillit og respekt samt få til et mest mulig konstrukt samarbeid på alle nivå sentralt. Vi snakket om hvordan vi skal implementere dette punktet videre og ber FAU-representantene ta dette videre i FAU.**Forslag til vedtak: Til orientering og videre oppfølging** |
| **Sak 10/25** | **Ny årsplan for SFO (vedlegg 5)**Planen er gjennomgått i personalet og vil bli tatt opp i SFO-møter med jevne mellomrom. Den er også lagt ut på hjemmesiden, og vi tar gjerne imot innspill til planen fra foreldrene. FAU ser på denne i sitt møte, slik at alle får kjennskap til den.**Forslag til vedtak: Til drøfting og videre oppfølging** |
| **Sak 11/25** | **Orientering om skolemiljøet, som fast sak i FAU og samarbeidsutvalget.**Vi har pr. nå to aktivitetsplaner ved skolen, og vi bruker skolens plan for trygt skolemiljø for å fremme læringsmiljøet og for å forebygge hendelser samt sette inn tiltak. Uheldige hendelser har blitt redusert, men skal meldes inn som avvik i kommunens system dersom slike inntreffer. Vi har fått inn en ekstra miljøarbeider i 5. klasse inntil videre, og dette er også et viktig forebyggingsarbeid.**Forslag til vedtak: Til orientering og videre oppfølging** |
| **Sak 12/25** | **Eventuelt**Drøfting om samlinger før jul. Skolen foreslår å ha en livssyns- og religionsuke, og vi ønsker innspill fra foreldrene /FAU i forhold til dette, og også når det gjelder kirkesamling, innhold i denne og alternativ samling før jul. Skolen ønsker tilbakemelding snarest etter neste møte i FAU.**Forslag til vedtak: Til orientering og eventuelt videre oppfølging****Neste møte: Onsdag 19. november 2025, klokka 16.30-18.00** |